BILAG

Følgende ændringsforslag blev forkastet under afstemningen, men opnåede over en fjerdedel af stemmerne (forretningsordenens artikel 59, stk. 3):

1. Punkt 2.8

Ændres som følger:

Ligesom det er tilfældet på det skattepolitiske område, glæder EØSU glæder sig over, at Kommissionen med denne meddelelse har taget initiativ til at starte en debat og forklare, hvordan et skift i retningen af givet startskuddet til en debat om også at udvide beslutningstagningen med kvalificeret flertal kunne se ud uden forhastede forslag på det socialpolitiske område (1) . Proceduren med kvalificeret flertal er baseret på en kompromiskultur. Den forudsætter en debat og åbner mulighed for pragmatiske resultater, hvor der kan tages hensyn til EU's interesser som helhed. Udsigten til afstemning med kvalificeret flertal virker som en katalysator, der inddrager alle aktører i søgningen efter kompromiser og et resultat, der er acceptabelt for alle.

Afstemningsresultat:

For : 36 Imod : 74 Hverken for eller imod : 2

2. Nyt punkt efter punkt 2.8

Nyt punkt tilføjes efter punkt 2.8:

Begrundelsen for at anvende enstemmighed i beslutningsprocessen er imidlertid baseret på behovet for at bevare den nationale kontrol med relevante socialpolitiske bestemmelser i EU-traktaten og forhindre, at de bliver en del af centrale elementer i de nationale sociale systemer, hvor medlemsstaterne sammen med arbejdsmarkedets parter først og fremmest er ansvarlige.

Afstemningsresultat:

For : 31 Imod : 82 Hverken for eller imod : 3

3. Punkt 3.1

Ændres som følger:

EØSU konstaterer, at der i dag træffes beslutninger med enstemmighed eller med kvalificeret flertal på et og samme politiske område. EØSU mener, at balancen mellem afstemning med kvalificeret flertal og afstemning med enstemmighed som fastlagt i det sociale kapitel i EU-traktaten fortsat er relevant, da det afspejler medlemsstaternes sociale systemers mangfoldighed og forskelligartethed, f.eks. når det gælder social beskyttelse, arbejdsmarkedets parters rolle og den rolle, som arbejdsretten og kollektive overenskomster spiller. Dette fører til ulighed i udviklingen af sociale standarder og til huller i den sociale beskyttelse.

Afstemningsresultat:

For : 32 Imod : 74 Hverken for eller imod : 3

4. Punkt 3.2

Ændres som følger:

EØSU henviser til, at der findes vidtgående EU-bestemmelser til at realisere princippet om ligestilling mellem kvinder og mænd samt om ligebehandling på grund af race eller etnisk oprindelse etc. Det er en stor succes for EU, som også sætter internationale standarder på dette område. EU-retten sikrer imidlertid kun ligebehandling med hensyn til religion eller tro, handicap, alder og seksuel orientering for så vidt angår beskæftigelse og erhverv. Disse direktiver blev vedtaget enstemmigt. Et direktiv, som omfatter et generelt forbud mod forskelsbehandling i EU, vil være yderst komplekst, hvilket forklarer den lange procedure og de langsomme fremskridt og derfor næppe kunne realiseres ved beslutningstagning med enstemmighed. Dette har EU imidlertid forpligtet sig til i dagsordenen for bæredygtig udvikling frem mod 2030. Målet blev bekræftet i den nye strategiske dagsorden for 2019-2024. For så vidt angår lovgivningen om ikkeforskelsbehandling går EØSU ind for en fuldstændig overgang til beslutningstagning med kvalificeret flertal.

Afstemningsresultat:

For : 31 Imod : 78 Hverken for eller imod : 2

5. Punkt 3.4

Følgende udgår:

EØSU anerkender, at beskyttelse af arbejdstagerne i forbindelse med afskedigelser altid har været et centralt punkt i de respektive nationale arbejdsmarkedslovgivninger. EØSU bemærker imidlertid også, at EU i mellemtiden har udviklet foranstaltninger til beskyttelse af udsatte arbejdstagere som f.eks. gravide og deltidsansatte. Dette taler for i det mindste at garantere et minimum af fælles rettigheder for procedurer og beskyttelse i hele Europa, så disse beskyttelsesmekanismer ikke mister deres virkning. Den europæiske søjle for sociale rettigheder indeholder oplysningsrettigheder for de afskedigede arbejdstagere samt adgang til effektive og upartiske tvistbilæggelsesmekanismer, retsmidler og eventuelt erstatninger. Dette taler for at overgå til beslutningstagning med kvalificeret flertal for at åbne mulighed for et relevant direktiv til sikring af gennemførelsen.

Afstemningsresultat:

For : 35 Imod : 77 Hverken for eller imod : 2

6. Punkt 3.5

Ændres som følger:

EØSU fremhæver, at en solid retlig ramme for repræsentation og kollektiv varetagelse af arbejdsgiver- og arbejdstagerinteresser er af afgørende betydning for den sociale samhørighed, skabelse af arbejdspladser af god kvalitet og virksomhedernes konkurrenceevne i EU. Virksomhederne i det indre marked arbejder stadig tættere sammen på tværs af grænserne. For virksomheder og koncerner i EU gælder direktivet om de europæiske samarbejdsudvalg, som blev vedtaget i den almindelige lovgivningsprocedure. På andre områder inden for EU-lovgivningen om inddragelse af arbejdstagerne gælder kravet om enstemmighed derimod fortsat. Også her skal EU, når det er relevant, vurdere, om proceduren med kvalificeret flertal kan åbne nye muligheder for at udforme samarbejdet mellem arbejdsmarkedets parter på en fremsynet måde.

Afstemningsresultat:

For : 34 Imod : 84 Hverken for eller imod : 2

7. Punkt 3.6

Følgende udgår:

Hvad angår ansættelsesvilkårene for tredjelandsstatsborgere, der har lovligt ophold i EU, anbefaler EØSU, at man går over til beslutningstagning med kvalificeret flertal. Der skal være overensstemmelse mellem ansættelsesvilkårene for EU-borgere og tredjelandsstatsborgere for ikke at bringe den sociale samhørighed i fare.

Afstemningsresultat:

For : 30 Imod : 85 Hverken for eller imod : 1

8. Punkt 1.7

Ændres som følger:

EØSU konstaterer, at der i dag træffes beslutninger med enten enstemmighed eller med kvalificeret flertal på et og samme politiske område. Dette fører til ulighed i udviklingen af sociale standarder og til huller i den sociale beskyttelse. EØSU går af samme årsag ind for, at alle afstemninger afgøres ved kvalificeret flertal, når det gælder lovgivning på området ligebehandling og anbefalinger vedrørende social sikkerhed og arbejdstagerbeskyttelse. EØSU mener, at balancen mellem afstemning med kvalificeret flertal og afstemning med enstemmighed i det sociale kapitel i EU-traktaten fortsat er relevant, da det afspejler medlemsstaternes sociale systemers mangfoldighed og forskelligartethed, f.eks. når det gælder social beskyttelse, arbejdsmarkedets parters rolle og den rolle, som arbejdsretten og kollektive overenskomster spiller.

Afstemningsresultat:

For : 32 Imod : 74 Hverken for eller imod : 3

9. Punkt 1.8

Følgende udgår:

EØSU henviser til, at EU har udviklet foranstaltninger til beskyttelse af udsatte arbejdstagere ved ansættelsesophør, hvilket bl.a. omfatter gravide og deltidsansatte. Dette taler for at garantere et minimum af fælles rettigheder for procedurer og beskyttelse i hele Europa og overgå til proceduren med kvalificeret flertal.

Afstemningsresultat:

For : 36 Imod : 81 Hverken for eller imod : 1

10. Punkt 1.10

Følgende udgår:

Hvad angår ansættelsesvilkårene for tredjelandsstatsborgere, der har lovligt ophold i EU anbefaler EØSU, at man går over til beslutningstagning med kvalificeret flertal for at undgå forskelsbehandling og styrke den sociale samhørighed.

Afstemningsresultat:

For : 30 Imod : 85 Hverken for eller imod : 1

(1) Jf. fodnote 1.